CELEX: E2021C0029
Language: lv
Date: 2021-04-13 00:00:00
Title: EBTA Uzraudzības iestādes Deleģētais lēmums Nr. 29/21/COL (2021. gada 13. aprīlis), ar ko Norvēģijai piešķir statusu “brīva no slimības” attiecībā uz Brucella melitensis mazajiem atgremotājiem [2021/1331]

12.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 290/3
               
            
         EBTA UZRAUDZĪBAS IESTĀDES DELEĢĒTAIS LĒMUMS
         (2021. gada 13. aprīlis),
         ar ko Norvēģijai piešķir statusu “brīva no slimības” attiecībā uz Brucella melitensis mazajiem atgremotājiem [2021/1331]
         EBTA UZRAUDZĪBAS IESTĀDE,
         ņemot vērā Nolīgumu starp EBTA valstīm par Uzraudzības iestādes un Tiesas izveidi un jo īpaši tā 1. protokola 1. panta 2. un 3. punktu,
         ņemot vērā tiesību aktu, kas minēts Līguma par Eiropas Ekonomikas zonu (“EEZ līgums”) I pielikuma I nodaļas 4.1. daļas 2. punktā –
         Padomes Direktīvu 91/68/EEK (1991. gada 28. janvāris) par dzīvnieku veselības prasībām, kas ietekmē aitu un kazu tirdzniecību Kopienā (“Direktīva 91/68/EEK”),
         kas grozīta un pielāgota EEZ līgumam ar minētā līguma I pielikumā minētajiem īpašajiem un nozaru pielāgojumiem, ar EEZ līguma 1. protokola 4. punkta d) apakšpunktu un jo īpaši ar Direktīvas 91/68/EEK 15. panta 1. un 2. punktu un A pielikuma 1. nodaļas II daļas un 1. punktu,
         tā kā:
         Norvēģijas Pārtikas nekaitīguma iestāde (“NFSA”) 2020. gada 25. novembra vēstulē (dokuments Nr. 1166399) lūdza EBTA Uzraudzības iestādei (“Iestāde “) atzīt Norvēģiju par oficiāli brīvu no Brucella melitensis Norvēģijas mazajiem atgremotājiem (“pieprasījums “). Pieprasījumam bija pievienots Norvēģijas Veterinārā institūta ziņojums, kas sniegts, lai pierādītu, ka aitas un kazas ir brīvas no Brucella melitensis saskaņā ar Direktīvas 91/68/EEK prasībām (dokuments Nr. 1166397).
         Iestāde 2020. gada 18. decembra e-pasta vēstulē (dokuments Nr. 1171269) lūdza NFSA sniegt papildu informāciju par pieprasījuma juridisko pamatu.
         Norvēģijas Lauksaimniecības un pārtikas ministrija (“ministrija”) 2021. gada 5. janvāra vēstulē (dokuments Nr. 1171267) atbildēja uz Iestādes papildu informācijas pieprasījumu, pievienojot NFSA2020. gada 21. decembra vēstuli (dokuments Nr. 1171265), kurā norādīts, ka pieprasījuma juridiskais pamats ir Direktīvas 91/68/EEK A pielikuma 1. nodaļas II daļas 1. punkta a) apakšpunkts vai arī 1. punkta b) un c) apakšpunkts.
         Direktīvas 91/68/EEK A pielikuma 1. nodaļas II daļas 1. punktā noteikts, ka dalībvalsti var atzīt par oficiāli brīvu no brucelozes:
         
                     
                  
                  
                     
                  
               Iestāde ciešā sadarbībā ar Eiropas Komisiju pārbaudīja Norvēģijas sniegto informāciju un, pamatojoties uz to, nevarēja secināt, ka ir izpildīti Direktīvas 91/68/EEK A pielikuma 1. nodaļas II daļas 1. punkta a) apakšpunktā paredzētie nosacījumi. Tāpēc Iestāde apsvēra, vai ir izpildīti Direktīvas 91/68/EEK A pielikuma 1. nodaļas II daļas 1. punkta b) apakšpunkta nosacījumi.
         Iestāde 2021. gada 28. janvāra vēstulē (dokuments Nr. 1172699) lūdza ministriju apstiprināt, ka vismaz pēdējos trīs gadus Norvēģijā ir aizliegta mazo atgremotāju vakcinācija pret brucelozi.
         Ministrija 2021. gada 23. februāra vēstulē (dokuments Nr. 1182614) atbildēja uz Iestādes lūgumu sniegt apstiprinājumu, pievienojot NFSA vēstuli (dokuments Nr. 1182612), kurā apstiprināts, ka vismaz pēdējos trīs gadus Norvēģijā ir aizliegta mazo atgremotāju vakcinācija pret brucelozi.
         Iestāde ciešā sadarbībā ar Eiropas Komisiju ir pārbaudījusi visu attiecīgo Norvēģijas iesniegto dokumentāciju un, ņemot vērā minēto informāciju, uzskata, ka ir izpildīti Direktīvas 91/68/EEK A pielikuma 1. nodaļas II daļas 1. punkta b) apakšpunkta nosacījumi, kas jāizpilda, lai Norvēģija tiktu atzīta par oficiāli brīvu no Brucella melitensis Norvēģijas mazajiem atgremotājiem.
         Iestāde ar savu Deleģēto lēmumu Nr. 20/21/COL (dokuments Nr. 1174462) pienācīgi iesniedza lēmuma projektu EBTA Veterinārijas un fitosanitārijas komitejai (“komiteja”) saskaņā ar Direktīvas 91/68/EEK 15. pantu un A pielikuma 1. nodaļas II daļas 1. punkta c) apakšpunktu. Komiteja apstiprināja lēmuma projektu. Attiecīgi lēmuma projekts ir saskaņā ar komitejas atzinumu.
         IR PIEŅĒMUSI ŠO LĒMUMU.
         
            1. pants
            Ir atzīts Norvēģijas statuss “brīva no slimības” attiecībā uz Brucella melitensis mazajiem atgremotājiem.
         
         
            2. pants
            Šis lēmums stājas spēkā tā parakstīšanas dienā.
         
         
            3. pants
            Šis lēmums ir adresēts Norvēģijai.
         
         
            4. pants
            Autentisks ir šā lēmuma teksts angļu valodā.
         
         
            Briselē, 2021. gada 13. aprīlī
            
               EBTA Uzraudzības iestādes vārdā, rīkojoties saskaņā ar Deleģēto lēmumu Nr. 130/20/COL, –
            
            
               
                  atbildīgais kolēģijas loceklis
               
               Högni KRISTJÁNSSON
            
            
               
                  līdzparakstījies Tieslietu un administratīvo
               
               
                  lietu nodaļas direktors
               
               Carsten ZATSCHLER